Buyuk Britaniya lordlar palatasi ko‘pchilik ovoz bilan Buyuk Britaniyaning Yevropa Ittifoqidan chiqishi jarayonini boshlash haqidagi qonun loyihasiga tuzatishlarni ma’qulladi, deb xabar bermoqda Reuters axborot agentligi. Ma’lum qilinishicha, palataning 358 a’zosi muxolifatning Buyuk Britaniyada yashovchi Yevropa Ittifoqi fuqarolarining huquqlari ta’minlanishi kafolatlanishi haqidagi taklifini qo‘llab-quvvatladi. Ushbu tuzatishlarga 256 nafar deputat qarshi ovoz bergan.